**Dagdas pilsētas pirmsskolas izglītības iestādes ,,Saulīte”**

**Izglītības iestādes pašnovērtējuma ziņojums**

|  |  |
| --- | --- |
| Dagda, 20.12.2021. |  |
| (vieta, datums) |  |

**Publiskojamā daļa**

SASKAŅOTS

|  |  |  |
| --- | --- | --- |
| Krāslavas novada pašvaldības domes priekšsēdētājs | | |
| (dokumenta saskaņotāja pilns amata nosaukums) | | |
|  |  | Gunārs Upenieks |
| (paraksts) |  | (vārds, uzvārds) |
| 23.12.2021. |  |  |
| (datums) |  |  |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi vai uzsākot 2020./2021.m.g. | Izglītojamo skaits, noslēdzot programmas apguvi vai noslēdzot 2020./2021.m.g. |
| Nr. | Licencēšanas  datums |
| Vispārējās pirmsskolas izglītības programma | 01011111 | Alejas iela 15A, Dagda, Krāslavas nov.  Saules iela 15, Konstantinova, Konstantinovas pag., Krāslavas novads  Skolas iela 12, Asūne, Asūnes pag., Krāslavas novads | V – 6876 | 31.08.2018. | 161 | 149 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 24 |  |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | 1 | 01.09.2021. – 18.10.2021. |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 2 | skolotājs logopēds un iestādes māsa |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)

**1.Prioritāte 2021./2022.m.g. – iestādē ir izveidota vienota izglītojamo sasniegumu vērtēšanas sistēma.**

Kvalitatīvi:

* ir izveidoti vienoti vērtēšanas kritēriji katram posmam visās mācību jomās;
* diagnostisticējošo un formatīvo vērtēšanu skolotājas veic e-klasē, summatīvo – speciāli sagatavotajās veidlapās;
* skolotājas ar vērtēšanas rezultātiem iepazīstina izglītojamo vecākus vai aizbildņus.

Kvantitatīvi:

* skolotājas vismaz 1 reizi veic diagnostisticējošo un formatīvo vērtēšanu, lai varētu kopīgi plānot nākamo darbību;
* 2 reizes gadā ( rudenī un pavasarī) notiek izglītojamo sasniedzamo rezultātu vērtēšana. Skolotājas veic attīstības analīzi un dinamiku.

**2.Prioritāte 2021./2022.m.g.** – **iestādē ir ieviesta jauna pašvērtēšanas kārtība.**

Kvalitatīvi:

* iestādes pašvērtēšanā piedalās visi iestādes darbinieki, izglītojamo vecāki, dibinātāja pārstāvis;
* pašvērtēšanā izmanto vismaz 3 vērtēšanas metodes;
* pašvērtēšanā izvērtē ikgadējās prioritātes, uzdevumus, lai kvalitatīvi izstrādātu iestādes attīstības plānu.

Kvantitatīvi:

* pašvērtēšanas procesā piedalās vismaz 90% darbinieku un vismaz 75% vecāku;
* ir bijušas 3 sanāksmes par pašvērtēšanu izglītības iestādē,

1. **Izglītības iestādes darbības pamatmērķi** 
   1. Izglītības iestādes misija – kolektīvam veidot par laikmetīgu pirmsskolas izglītības iestādi, kurā izglītojamie apgūst individualitātes veidošanos, Es apziņu, aug un mācās daudzfunkcionālā rotaļu vidē.
   2. Izglītības iestādes vīzija par izglītojamo – vesels, dzīvespriecīgs, zinātkārs un zinātgribošs bērns.
   3. Izglītības iestādes vērtības cilvēkcentrētā veidā – drošība, cieņa, sadarbība.
   4. 2020./2021.mācību gada darba prioritātes (mērķi/uzdevumi) un sasniegtie rezultāti:
2. Pakāpeniski, mērķtiecīgi iekārtot pirmsskolas bērniem drošu, pieejamu, uz attīstību virzītu, attiecīgā vecumposma prasībām atbilstošu, izglītojošu vidi.

Sasniegtie rezultāti: iestādes mācību attīstošā vide ir iekārtota atbilstoši bērnu vecumposmiem. 9 grupu telpās ir pilnveidota iestādes iekštelpu mācību vide - ,,runājošās” sienas, mācību jomu zonas, atgādnes u.tml.; ārā vecāko grupu bērni ierīkoja sakņu un puķu dārzus, grupu laukumu nojumēs izveidoti eksperimentu un attīstošas darbības stūrīši, interaktīvās sienas. Ir izstrādāti jauni pastaigu maršruti, kuros bērni iepazīstas ar pilsētas skaistākām vietām, apskates objektiem.

1. **Kritēriju izvērtējums** 
   1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| * Iestādes pašvērtēšanas procesā tiek iesaistītas visas mērķgrupas. * 97 % pedagogu (Edurio aptauja) labprāt sadarbojas jaunā mācību satura plānošanā un ieviešanā. * Vadītājam ir nepieciešamās zināšanas un izpratne par iestādes finanšu un materiāltehnisko resursu efektīvu pārvaldību. | * Izveidot jaunu attīstības plānu 2021./2022.m.g. - 2024./2025.m.g., iesaistot visas mērķgrupas. * Izveidot darbspējīgu sistēmu efektīvai finanšu un materiāli tehnisko resursu pārvaldībai. * Apkopot darbinieku ieteikumus par dažādiem iestādes darbības plānošanas jautājumiem, izvērtējot to aktualitāti un nozīmīgumu, atbilstošajam laika periodam. * Pilnveidot vadības komandas darbu, izvirzot mērķus un uzdevumus arī īsākam laika periodam, sniedzot savstarpējo atgriezenisko saiti un izvērtējot situāciju, izmantojot metodes no dažādām metožu grupām (sarunas, intervijas, nodarbību vērošanas rezultāti). * Piesaistīt finanšu resursus no dažādiem avotiem (projekti, atbalsta biedrība u.tml.), un efektīvi tos izmantot. * Uzlabot pedagogu un tehnisko darbinieku darba snieguma kvalitāti, konkretizējot stratēģiskos mērķus katrai mērķgrupai. |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| * Iestādes iekšējie noteikumi ir izstrādāti atbilstoši normatīvajiem aktiem. Tie tiek regulāri atjaunoti un papildināti, kā arī atbilstoši situācijai veidoti no jauna. Publicējamie iekšējie noteikumi ir ērti atrodami iestādes mājaslapā. * Vadītājai piemīt līdera īpašības; ir prasme pieņemt lēmumus un uzņemties atbildību. | * Regulāri veikt iekšējo normatīvo dokumentu izvērtēšanu, pēc nepieciešamības tos atjaunojot un pielāgojot reālai situācijai. Iekšējo normatīvo dokumentu izvērtēšanā iesaistīt vecākus, lai saņemtu informāciju par vecāku attieksmi par izglītības kvalitāti iestādē un mērķtiecīgi veicinātu vienotu izpratni par to. * Izveidot mērķtiecīgu atklātības principu komunikācijā ar mērķgrupām par pārmaiņu procesa ieviešanas plusiem un mīnusiem. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| * Iestāde sistemātiski iesaistās sadarbībā, un atbalsta valsts un vietējās kopienas organizētās aktivitātes. * Ir cieša sadarbība ar konkrētām vietējās kopienas organizācijām (bibliotēku, sākumskolu, jauniešu iniciatīvas centru, policiju, VUG dienestu u.c.) satura apguvei, karjeras iespēju izzināšanai, izziņas ekskursijām. * Iestādes darbinieki saziņā ar vecākiem aktīvi izmanto vietni [www.e-klase.lv](http://www.e-klase.lv), ir izveidotas grupu, skolotāju un tehnisko darbinieku Whaatsapp grupas. * Visa iestādē ir pieejams interneta pieslēgums; katrā grupā ir dators, daudzās - ekrāns un projektors. * Zoom platformas izmantošana sapulcēs, logopēda un mūzikas nodarbībās. | * Uzlabot Iestādes padomes darbu, iesaistot to iestādes attīstības plānošanas procesā, saimniecisko jautājumu risināšanā, pasākumu organizēšanā, pašvērtēšanas procesa veikšanā. * Motivēt iestādes pedagogus āra nodarbību ieviešanā mācību procesā. * Pilnveidot visu mērķgrupu izpratni par iestādi kā mācīšanās organizāciju ( iestādes vīzija, komandas un savstarpēja mācīšanās, izziņas un inovācijas kultūra iestādē, pārmaiņu būtība, atbildība). |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| * Visiem pedagogiem ir normatīvajos aktos noteiktā, nepieciešamā izglītība un profesionālā kvalifikācija. VIIS sistēmā pieejamā informācija ir pilnīga. * Izveidota profesionālās kompetences pilnveides sistēma. * Pedagogiem ir nodrošināta optimāla noslodze, kas atbilst izglītības iestādes un tās īstenoto izglītības programmu specifikai. * Visi pedagogi savu darbu plāno vietnē www. e-klase.lv * Pedagogi reizi mācību gadā izvērtē savu profesionālo darbību, idenficējot tās stiprās un vājās puses. | * Pilnveidot pedagogu savstarpēju sadarbošanos profesionālās kompetences pilnveides regulārai informācijas apmaiņai, kas iegūta kursos vai pašizglītības ceļā, lai pielietotu zināšanas un ievest lietas praksē, ceļot katra pedagoga un iestādes kapacitāti. * Pedagogu darba izvērtēšana, balstoties uz nodarbību vērojumiem, pedagoga pašnovērtējumu. * Jāvelta uzmanība ne tikai pedagoģisko, bet arī tehnisko darbinieku izglītībai. * Nepieciešams nodrošināt 9 tehniskajiem darbiniekien profesionālās kompetences pilnveides kursus bērnu tiesību aizsardzībā. * Nepieciešams valsts / pašvaldības finansiālais atbalsts – papildināt iestādes darbinieku amatu un amatalgu sarakstu ar 2 amata vienībām: 1 likme psihologs, 1 likme saimniecības daļas vadītājs. |

1. **Informācija par lielākajiem īstenotajiem projektiem par 2020./2021.māc.g.**

Nav

1. **Informācija par institūcijām, ar kurām noslēgti sadarbības līgumi**

Nav

1. **Audzināšanas darba prioritātes trim gadiem un to ieviešana**
   1. 2020./2021.m.g. audzināšanas darba galvenie uzdevumi:
2. Veicināt izglītojamo izpratni par vērtībām un tikumiem, kā arī veidot un attīstīt vērtībās balstītus ieradumus.
3. Veicināt izglītojamo vispārējo fizisko attīstību un veselības veicinošas aktivitātes.
4. Turpināt pilnveidot iestādes darbinieku un bērnu vecāku mērķtiecīgu sadarbību.
5. Pilnveidot izglītības iestādes vadības un pedagogu profesionālo kompetenci un paaugstināt atbildību izglītības kvalitātes nodrošināšanā.
   1. Izvērtējot mācību gada laikā sasniegtos rezultātus, var secināt, ka iestādē mācību un audzināšanas process savstarpēji papildina viens otru, ir realizētas izvirzītās prioritātes, bērniem tiek mērķtiecīgi izkopti tikumi, organizēti kultūridentitāti attīstoši pasākumi, tiek veicināta izglītojamo sabiedriskā aktivitāte un patriotisma jūtas.

Dagdas pilsētas pirmsskolas izglītības iestādes ,,Saulīte” vadītājas vietn. I.Paškeviča